**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **ΑΡΙΘΜ ΠΡΩΤ: 1458**

 **Λιβαδειά 29 /1/2021**

**ΑΠΟΣΠΑΣΜΑ**

Από το πρακτικό της αριθμ.2021-1ης Τακτικής Συνεδρίασης –

ΜΕ ΤΗΛΕΔΙΑΣΚΕΨΗ

του Δημοτικού Συμβουλίου Λεβαδέων

Αριθμός απόφασης  **5**

****ΘΕΜΑ:** Έγκριση παραχώρησης χρήσης αρδευτικών γεωτρήσεων που βρίσκονται εντός των διοικητικών ορίων Δήμου Λεβαδέων προς κοινή χρήση με την Περιφέρεια Στερεάς Ελλάδας για την αρδευτική περίοδο 2021.**

Στη Λιβαδειά σήμερα την 25η Ιανουαρίου 2021, ημέρα Δευτέρα και ώρα 18:00 μ.μ , συνήλθε σε συνεδρίαση το Δημοτικό Συμβούλιο του Δήμου Λεβαδέων  **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **με τηλεδιάσκεψη**   κατ ΄εφαρμογή  **τ**ης παρ 3 της υπ αριθμ. ΔΙΔΑΔ/Φ69/133/Οικ.20764/7-11-2020 εγκυκλίου του Υπουργείου Εσωτερικών (ΑΔΑ:Ψ48Γ46ΜΤΛ6-ΛΣΡ) « **Μέτρα και ρυθμίσεις στο πλαίσιο της ανάγκης περιορισμού της διασποράς του κορωνοϊού».** και ύστερα από την από  **1110/21-1-2021**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της διακοπείσας συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 24 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Τζουβάρας Νικόλαος |
|  |  Μητάς Αλέξανδρος | 2 | Φορτώσης Αθανάσιος  |
|  | Τζεσμετζής Εμμανουήλ  | 3 | Παπαϊωάννου Λουκάς  |
|  | Δήμου Ιωάννης  | 4 | Πούλος Ευάγγελος |
|  | Αποστόλου Ιωάννης | 5 | Γερονικολού Λαμπρινή |
|  | Σάκκος Μάριος  | 6 | Αλεξίου Λουκάς |
|  | Νταντούμη Ιωάννα  | 7 | Μπαρμπέρης Νικόλαος |
|  | Καράβα Χρυσοβαλάντου Βασιλική (Βάλια)  |  8 | Χέβα Αθανασία (Νάνσυ) |
|  | Μερτζάνης Κων/νος  | 9 | Σπυρόπουλος Δημοσθένης |
|  | Γιαννακόπουλος Βρασίδας  |  |  |
|  | Σαγιάννης Μιχαήλ  |   | Οι ποίοι δεν παρευρέθησαν αν και κλήθηκαν νόμιμα |
|  |  Πούλου Παναγιού (Γιώτα) |  |  |
|  | Γαλανός Κων/νος  |  |  |
|  | Καπλάνης Κων/νος  |  |  |
|  | Τόλιας Δημήτριος  |   |  |
|  |  Καράλης Χρήστος  |  |  |
|  | Κοτσικώνας Επαμεινώνδας  |  |  |
| **18**  | Αρκουμάνης Πέτρος  |  |  |
| **19**  | Μπράλιος Νικόλαος  |  |  |
| **20** | Τσιφής Δημήτριος |  |  |
| **21** | Καραμάνης Δημήτριος |  |  |
| **22** | Πλιακοστάμος Κων/νος |  |  |
| **23** | Τουμαράς Βασίλειος |  |  |
| **24** | Κατής Χαράλαμπος |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

 Εισηγούμενος το 5Ο θέμα της ημερήσιας διάταξης, ο Πρόεδρος έθεσε υπόψη των μελών του Δημοτικού το υπ αριθμ. 651/14-1-2021 έγγραφο του Αυτοτελούς Τμήματος Τοπικής Οικονομικής Ανάπτυξης του Δήμου στο οποίο αναφέρονται :

 *Η Περιφέρεια Στ.Ελλάδας (Δ/νση Αγροτικής Οικονομίας & Κτηνιατρικής της Περιφερειακής Ενότητας Βοιωτίας) με το με αρ. πρωτ. 224/11.1.2021 έγγραφό της ζητά από το Δήμο Λεβαδέων, λαμβάνοντας υπ’όψιν ότι δεν έχει ολοκληρωθεί η διαδικασία παραχώρησης των εγγειοβελτιωτικών έργων που έχουν κατασκευαστεί από το ΥΠ.Α.Α.Τ., να προβεί στις απαιτούμενες ενέργειες με βάση τις διατάξεις του Ν. 3463/2006 άρθρο 185, για την παραχώρηση χρήσης των αρδευτικών γεωτρήσεων, ΧΡ2 (με συντεταγμένες 396910 - 4265422), ΧΡ3 (με συντεταγμένες 398954 – 4264553) , ΧΡ4 (με συντεταγμένες 398086 - 4264768) και ΜΡ1, που βρίσκονται στα διοικητικά όρια του Δήμου Λεβαδέων και διαχειρίζεται σήμερα ο Δήμος, στην Περιφέρεια Στερεάς Ελλάδας - Περιφερειακή Ενότητα Βοιωτίας, έως τις 15 Σεπτεμβρίου 2021, κατόπιν σύναψης σχετικής προγραμματικής σύμβασης μεταξύ των συμβαλλομένων, προκειμένου να διασφαλιστεί με τον καλύτερο δυνατό τρόπο η ισορροπία του οικοσυστήματος του Κωπαϊδικού Πεδίου και του Βοιωτικού Κηφισού, καθώς και η ομαλή άρδευση της περιοχής, σε περίπτωση μη επάρκειας νερού κατά την αρδευτική περίοδο έτους 2021.*

*Οι γεωτρήσεις αυτές θα είναι σε κοινή χρήση και λειτουργία , του Δήμου Λεβαδέων και της Περιφέρειας Στερεάς Ελλάδας, για την κάλυψη αρδευτικών αναγκών των Κωπαιδικών και εξωκωπαϊδικών εκτάσεων, με αποκλειστική προτεραιότητα την μη διατάραξη της άρδευσης των περιοχών που ήδη αυτές εξυπηρετούν δηλ. του Δήμου Λεβαδέων, του ΤΟΕΒ Χαιρώνειας και του αρδευτικού έργου της Τ.Κ. Αγίου Βλασίου.*

 ***Στα πλαίσια αυτής της παραχώρησης ο Δήμος Λεβαδέων μεριμνά:***

* *Για την μεταφορά επιπλέον αρδευτικού νερού στον αγωγό του Μόρνου, για την κάλυψη αρδευτικών αναγκών των καλλιεργητών της Κωπαΐδας και στον Κηφισό ποταμό για την διατήρηση της ισορροπίας του οικοσυστήματός του από τις παραπάνω γεωτρήσεις που ανήκουν στη διαχείρισή του.*
* *Για την συνδρομή με στελεχικό δυναμικό για την ομαλή και απρόσκοπτη λειτουργία των γεωτρήσεων*
* *Για την κάλυψη των αρδευτικών αναγκών της περιοχής του ΤΟΕΒ Χαιρώνειας με την χρήση των παραπάνω γεωτρήσεων.*

***Στα πλαίσια αυτής της παραχώρησης η Π.Ε Βοιωτίας-Περιφέρεια Στερεάς Ελλάδας, μεριμνά:***

1. *Για την συντήρηση και την επισκευή του αναγκαίου μηχανολογικού εξοπλισμού για την λειτουργία των παραπάνω γεωτρήσεων****.***

***Εκτιμώμενη δαπάνη 20.000,00 € με Φ.Π.Α.***

1. *Για την πληρωμή της δαπάνης της ηλεκτρικής ενέργειας λειτουργίας των αρδευτικών γεωτρήσεων ΧΡ2, ΧΡ3, ΧΡ4 και ΜΡ1 για την κάλυψη των αρδευτικών αναγκών της Κωπαΐδας από την έναρξη της αρδευτικής περιόδου και μέχρι 15-9-2021 .*

***Εκτιμώμενη δαπάνη 35.000,00 €***

 *Κατόπιν των ανωτέρω και σύμφωνα με τις διατάξεις του Ν. 3463/2006 (ΔΚΚ) άρθρο 185 παρ. 2 όπως τροποποιήθηκε με το άρθρο 73 του Ν. 4483/17 (ΦΕΚ 107/31.07.2017, τ. Α'), καλείστε να αποφασίσετε για την έγκριση παραχώρησης χρήσης των αρδευτικών γεωτρήσεων, ΧΡ2 (με συντεταγμένες 396910 - 4265422), ΧΡ3 (με συντεταγμένες 398954 – 4264553) , ΧΡ4 (με συντεταγμένες 398086 - 4264768) και ΜΡ1, που βρίσκονται στα διοικητικά όρια του Δήμου Λεβαδέων, προς κοινή χρήση με την Περιφέρεια Στερεάς Ελλάδας - Περιφερειακή Ενότητα Βοιωτίας, από την έναρξη της αρδευτικής περιόδου και μέχρι 15-9-2021, κατόπιν σύναψης σχετικής προγραμματικής σύμβασης μεταξύ των συμβαλλομένων κατ’ εφαρμογή των κείμενων διατάξεων, προκειμένου να διασφαλιστεί με τον καλύτερο δυνατό τρόπο η ισορροπία του οικοσυστήματος του Κωπαϊδικού Πεδίου και του Βοιωτικού Κηφισού, καθώς και η ομαλή άρδευση της περιοχής, σε περίπτωση μη επάρκειας νερού.*

- Λαμβάνοντας το λόγο η επικεφαλής της παράταξης «ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ» δημοτική σύμβουλος κα. Πούλου Γιώτα είπε ότι η σύναψη προγραμματικής σύμβασης παραχώρησης χρήσης των αρδευτικών γεωτρήσεων μόνο όφελος για τους δημότες αγρότες θα επιφέρει διότι μειώνει το κόστος παραγωγής των αγροτικών προϊόντων προς όφελος των αγροτών.

-Ακολούθως το λόγο έλαβε ο επικεφαλής της παράταξης «ΛΑΪΚΗ ΣΥΣΠΕΙΡΩΣΗ ΛΙΒΑΔΕΙΑΣ» δημοτικός σύμβουλος κ. Κοτσικώνας λέγοντας ότι το βασικό είναι να υπάρχει αρμονία και συνεργασία για φθηνότερο νερό με μικρότερο κόστος για τους αγρότες και να εξυπηρετούνται πρωτίστως οι αγρότες του Δήμου μας αλλά και όλοι οι αγρότες της ευρύτερης περιοχής . Τέλος κάλεσε τους αρμόδιους φορείς να κάνουν ότι είναι δυνατόν για να μη γίνεται διασπάθιση του υδροφόρου ορίζοντα και να διασφαλιστεί με τον καλύτερο δυνατό τρόπο η ισορροπία του οικοσυστήματος τόσο του Κωπαϊδικού Πεδίου όσο και του Βοιωτικού Κηφισού.

-Ο επικεφαλής της παράταξης «ΑΛΛΑΖΟΥΜΕ ΣΕΛΙΔΑ» κ. Καραμάνης δήλωσε ότι συμφωνεί με την παραχώρηση τόνισε όμως την ανάγκη δρομολόγησης και ένταξης σε διάφορα προγράμματα χρηματοδότησης, όπως π.χ «ΤΡΙΤΣΗΣ» ,έργων που θα διασφαλίζουν τόσο την απρόσκοπτη ανάπτυξη των καλλιεργειών από τους αγρότες της περιοχής , όσο και την εξοικονόμηση του υδροφόρου ορίζοντά της και την προστασία του οικοσυστήματός της.

- Τέλος ο κ. Δήμαρχος τόνισε ότι η εξοικονόμηση των υδάτινων πόρων είναι μια μεγάλη συζήτηση την οποία θα πρέπει να ξεκινήσουμε μιας και υπάρχουν τεράστια προβλήματα στην περιοχή μας καθώς υπάρχουν πολλές παράνομες γεωτρήσεις που αντλούν νερό χωρίς να ελέγχονται από πουθενά. Στα πλαίσια της κλιματικής αλλαγής με όλες αυτές τις δραματικές συνέπειες που θα επιφέρει υπάρχουν σκέψεις να συσταθεί ένας φορέας διαχείρισης των υδάτινων πόρων προκειμένου διασφαλίζεται κατά τον καλύτερο δυνατό τρόπο τόσο η άντληση και σωστή χρήση του αρδευτικού ύδατος με την παράλληλη προστασία του υδροφόρου ορίζοντα, όσο η κατά τον καλύτερο δυνατό τρόπο η ισορροπία του οικοσυστήματος του Κωπαϊδικού Πεδίου και του Βοιωτικού Κηφισού.

 Το Δημοτικό Συμβούλιο μετά από διαλογική συζήτηση και λαμβάνοντας υπόψη του:

* Την Πράξη Νομοθετικού Περιεχομένου (ΦΕΚ 42/25.02.2020 τεύχος A’): «Κατεπείγοντα μέτρα αποφυγής και περιορισμού της διάδοσης κορωνοϊού».
* την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών, και την με αριθμ. Πρωτ 20930/31-3-2020 Εγκύκλιο του Υπουργείου Εσωτερικών (ΑΔΑ: 6ΩΠΥ46ΜΤΛ6-50Ψ) .
* της παρ.1 της υπ αριθμ. 40/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης
* την με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛΠ-004) εγκύκλιο του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr»
* Την παρ 3 της υπ αριθμ. ΔΙΔΑΔ/Φ69/133/Οικ.20764/7-11-2020 εγκυκλίου του Υπουργείου Εσωτερικών (ΑΔΑ:Ψ48Γ46ΜΤΛ6-ΛΣΡ) « **Μέτρα και ρυθμίσεις στο πλαίσιο της ανάγκης περιορισμού της διασποράς του κορωνοϊού».**
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018
* Το υπ΄αριθμ. 651/14-1-2021 έγγραφο του Αυτοτελούς Τμήματος Τοπικής Οικονομικής Ανάπτυξης του Δήμου, που είχε διανεμηθεί
* - τις διατάξεις του άρθρου 185 παρ.2 του Ν.3463/2006
* - τις διατάξεις του άρθρου 73 του Ν.4483/2017 (ΦΕΚ 107/Τ.Α)
* -το υπ αριθμ 224/11-1-2021 έγγραφο της Δ/νσης Αγροτικής Οικονομίας & Κτηνιατρικής της Περιφερειακής Ενότητας Βοιωτίας της Περιφέρειας Στερεάς Ελλάδος , το οποίο είχε διανεμηθεί
* Την ανάγκη κάλυψης αρδευτικών αναγκών των Κωπαϊδικών και εξωκωπαϊδικών εκτάσεων και την μη διατάραξη της άρδευσης των εκτάσεων του Δήμου Λεβαδέων που εξυπηρετούνται από το ΤΟΕΒ Χαιρώνειας και το αρδευτικό έργο της Τ.Κ Αγίου Βλασίου
* Το γεγονός διασφάλισης της ισορροπίας του οικοσυστήματος του Κωπαϊδικού πεδίου και του Βοιωτικού Κηφισσού , καθώς και της ομαλής άρδευσης της περιοχής σε περίπτωση μη επάρκειας νερού
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην τηλεδιάσκεψη
* Την μεταξύ των μελών του συζήτηση σύμφωνα με τα πρακτικά.

ΑΠΟΦΑΣΙΖΕΙ ΟΜΟΦΩΝΑ

**Εγκρίνει** την παραχώρηση χρήσης των αρδευτικών γεωτρήσεων, ΧΡ2 (με συντεταγμένες 396910 - 4265422), ΧΡ3 (με συντεταγμένες 398954 – 4264553) , ΧΡ4 (με συντεταγμένες 398086 - 4264768) και ΜΡ1, που βρίσκονται στα διοικητικά όρια του Δήμου Λεβαδέων προς κοινή χρήση με την Περιφέρεια Στερεάς Ελλάδας - Περιφερειακή Ενότητα Βοιωτίας,από την έναρξη της αρδευτικής περιόδου έως και τις 15 Σεπτεμβρίου 2021, κατόπιν σύναψης σχετικής προγραμματικής σύμβασης.

 **Η απόφαση πήρε τον αριθμό 5**

 **Μητάς Αλέξανδρος**

|  |  |  |
| --- | --- | --- |
|  |  **ΤΑ ΜΕΛΗ** |  ΠΙΣΤΟ ΑΠΟΣΠΑΣΜΑ |
| 1 | Καλογρηάς Αθανάσιος |  |
| 2 | Τσεσμετζής Εμμανουήλ |  Λιβαδειά αυθημερόν  |
| 3 | Δήμου Ιωάννης  |  Ο Δήμαρχος Λεβαδέων |
| 4 | Αποστόλου Ιωάννης |  |
| 5 | Σάκκος Μάριος  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 6 | Νταντούμη Ιωάννα  |   |
| 7 | Καράβα Χρυσοβαλάντου Βασιλική (Βάλια)  |  |
| 8 | Μερτζάνης Κων/νος  |  |
| 9 |  Γιαννακόπουλος Βρασίδας  |  |
| 10 | Σαγιάννης Μιχαήλ  |  |
| 11 | Πούλου Γιώτα |  |
| 12 | Γαλανός Κων/νος |  |
| 13 | Τόλιας Δημήτριος  |  |
| 14 | Καπλάνης Κων/νος  |  |
| 15 | Καραλής Χρήστος |  |
| 16 | Κοτσικώνας Επαμεινώνδας |  |
| 17 | Αρκουμάνης Πέτρος |  |
| 18 | Μπράλιος Νικόλαος  |  |
| 19 | Τσιφής Δημήτριος  |  |
| 20 | Καραμάνης Δημήτριος |  |
| 21 | Πλιακοστάμος Κων/νος |  |
| 22 | Τουμαράς Βασίλειος |  |
| 23 | Κατής Χαράλαμπος |  |